Crevaux deltog som frivillig i [[fransk-tyske krig|krigen]] 1870-71 og blev året efter [[militærlæge]]. Hans første rejser gjaldt [[Fransk Guyana]], og navnlig undersøgte han 1877 og 1878 grænsebjergene mod syden, [[Tumuk-Humac]] og flere af [[Amazonfloden]]s nordlige tilløb. I 1879 vendte han tilbage til [[Paris]]; men allerede året efter drog han atter til [[Sydamerika]]. Fra [[Bogotá]] i [[Colombia]] trængte han frem til øvre [[Rio Negro (flod)|Rio Negro]] og nåede 20. oktober 1880 [[Orinoco]]s [[biflod]] [[Guaviare]]. Efter et kort besøg i hjemmet 1881 drog han samme år fra [[Buenos Aires]] mod norden og opdagede januar 1882 ved [[Salta (Argentina)|Salta]] [[ruiner]] af en gammel [[Inka]]-[[by]]. Kort efter blev han sammen med de fleste af sine ledsagere dræbt af indianere ikke langt fra [[Pilcomayofloden]]. Hans [[rejseberetning]]er offentliggjordes i ''[[Tour de Monde]]'' under titlen ''Voyages dans l'Amérique du Sud'' (1883).
Historie